Na podlagi 6. člena Zakona o šolski prehrani (Ur. l. RS, št. 3/13; ZŠolPre-1) in na predlog ravnateljice je Svet zavoda OŠ Središče ob Dravi na svoji seji dne 13. 8. 2013 sprejel

**PRAVILA O ŠOLSKI PREHRANI**

**OŠ SREDIŠČE OB DRAVI**

1. **SPLOŠNE DOLOČBE**
2. člen

Ta pravilnik določa:

* natančnejše postopke, ki zagotavljajo evidentiranje in nadzor nad koriščenjem obrokov,
* čas in način odjave posameznega obroka,
* ravnanje z neprevzetimi obroki,
* načine seznanitve učencev in staršev,
* sestavo, število članov in mandat skupine za prehrano.
1. **EVIDENTIRANJE IN NADZOR NAD KORIŠČENJEM OBROKOV**
2. člen

Oseba, ki jo za to pooblasti ravnateljica, vodi dnevno evidenco:

* prijav za posamezen obrok,
* odjav za posamezen obrok,
* prevzetih obrokov,
* neprevzetih obrokov,
* odjavljenih subvencioniranih obrokov,
* nepravočasno odjavljenih subvencioniranih obrokov za prvi dan odsotnosti zaradi bolezni oziroma izrednih okoliščin.

Nadzor nad koriščenjem obrokov opravlja s strani ravnateljice pooblaščena oseba.

1. **ČAS IN NAČIN PRIJAVE IN ODJAVE POSAMEZNEGA OBROKA**

Prijavo na šolsko prehrano oddajo starši, skrbniki in druge osebe, pri katerih so posamezni učenci v oskrbi (v nadaljevanju: starši) na obrazcu, ki ga predpiše minister.

Posamezen obrok šolske prehrane se lahko odjavi. Odjavo šolskega obroka lahko uredijo starši, oziroma tudi učenci.

Posamezni obrok je pravočasno odjavljen, če se ga odjavi vsaj isti dan do 8. ure na naslednje načine:

* po elektronski pošti na internetni naslov: os.sredisce-ob-dravi@guest.arnes.si
* po telefonu v tajništvo šole na številko: 02 719 10 10
* osebno v tajništvo šole.

Če starši oziroma učenec, ki je naročen na posamezni obrok, le-tega ne odjavi do roka, določenega v tretjem odstavku tega člena, plačajo starši polno ceno prehrane za ta dan.

Enako velja za učence, ki so pridobili pravico do brezplačne (subvencionirane) prehrane.

Poračun za prehrano se opravi naslednji mesec.

1. **RAVNANJE Z NEPREVZETIMI OBROKI**
2. člen

Obroke, ki s strani učencev niso bili prevzeti do časa razdelitve obrokov, šola brezplačno odstopi drugim učencem.

Neprevzetih obrokov ni dovoljeno pogrevati ali shranjevati. Potrebno jih je razdeliti in uporabiti v skladu s prejšnjim odstavkom ali odstraniti.

1. **NAČIN SEZNANITVE UČENCEV OZIROMA DIJAKOV IN STARŠEV**
2. člen

Šola seznani učence in starše s pravili šolske prehrane najkasneje do začetka šolskega leta na način, ki jim zagotavlja razumljivost, pravočasnost in dostopnost do informacij in sicer na spletni strani šole in v šolski e-publikaciji. Pravila so na vpogled v pisni obliki tudi v tajništvu šole.

1. **SESTAVA, ŠTEVILO ČLANOV IN MANDAT SKUPINE ZA PREHRANO**
2. člen

Ravnateljica lahko imenuje skupino za prehrano, ki jo sestavljajo štirje člani:

* vodja šolske prehrane, ki vodi skupino za prehrano,
* šolska svetovalna delavka,
* strokovni delavec na predlog učiteljskega zbora,
* predstavnik staršev na predlog sveta staršev.

Skupina za prehrano je imenovana za mandat 2 let.

Članu lahko preneha mandat:

* na lastno željo,
* s prenehanjem delovnega razmerja v zavodu,
* s prenehanjem šolanja otroka na zavodu.

Ko preneha mandat članu komisije, ravnatelj takoj imenuje nadomestnega člana za čas trajanja mandata.

1. **PREHODNE IN KONČNE DOLOČBE**
2. člen

Z dnem sprejetja teh pravil prenehajo veljati dosedanja Pravila šolske prehrane, razen sklepa o imenovanju skupine za šolsko prehrano, pooblastila za dostop do podatkov in postopkov, ki niso v neskladju z novimi pravili.

Ta pravila pričnejo veljati z dnem sprejema na svetu zavoda, uporabljati pa se začnejo naslednji dan po objavi na oglasni deski.

V Središču ob Dravi, dne 13. 8. 2013 Predsednica sveta zavoda:

 Andreja Šut